S-44/2009

Mál þetta, sem þingfest var 13. mars sl. og dómtekið í dag, var höfðað með ákæru lögreglustjórans á Selfossi, dagsettri 13. janúar 2009, á hendur E-kk-þgf G-kk-þgf Ó. T-kk-þgf, kt. 000000-0000, Gránufélagsgötu 26, Akureyri,

„fyrir þjófnað

I.

með því að hafa, að kvöldi mánudagsins 26. maí 2008 í heimildarleysi farið inn í bílskúr við Álftarima 5 á Selfossi og stela þaðan þráðlausu Butler 2500c símtóli og tveimur myndavélarafhlöðum.

II.

með því að hafa, síðar sama kvöld og frá greinir í ákærulið I, í verslun Samkaups við Tryggvagötu á Selfossi, stolið einu áleggsbréfi af Goða skinku og Gilette rakvél ásamt raksápu, samtals að verðmæti kr. 1.484.-

Telst brot ákærðu varða við 1. mgr. 244. gr. almennra hegningarlaga nr. 19/1940.

Þess er krafist að ákærðu verði dæmdir til refsingar og til greiðslu sakakostnaðar.“

Ákærði komu fyrir dóminn og játaði brot sín fyrir dóminum. Er játning hans í samræmi við önnur gögn málsins og verður hann sakfelldur fyrir brot sín en þau eru í ákæru rétt færð til refsiákvæða. Ákærði hefur með háttsemi sinni unnið sér til refsingar. Dómari skipaði ákærða verjanda sem krafðist vægustu refsingar sem lög leyfa auk þóknunar og að hún yrði greidd úr ríkissjóði.

Samkvæmt sakavottorði sem liggur fyrir í málinu á ákærði nokkurn brotaferil að baki frá árinu 1992. Þau brot sem hafa áhrif við ákvörðun refsingar nú er frá 14. febrúar 2007 en þá gekkst ákærði undir sátt fyrir þjófnað. 29. mars 2007 var ákærði dæmdur í eins mánaðar fangelsi, skilorðsbundið til tveggja ára fyrir þjófnað. Þann 7. febrúar 2008 var ákærði dæmdur í fjörutíu og fimm daga fangelsi, skilorðsbundið til tveggja ára fyrir þjófnað og þann 25. september 2008 var ákærði dæmdur í tveggja mánaða fangelsi, skilorðsbundið til tveggja ára fyrir þjófnað. Var dómurinn frá 7. febrúar 2008 þá dæmdur upp. Brot þau sem ákærði hefur verið sakfelldur fyrir nú, framdi hann áður en dómurinn þann 25. september 2008 var kveðinn upp og verður ákærða því gerður hegningarauki nú samkvæmt reglum 78. gr. almennra hegningarlaga nr. 19/1940.

Er refsing ákærða ákveðin fangelsi í einn mánuð til viðbótar þeirri fangelsisrefsingu sem ákærða var gerð með fyrrgreindum dómi. Með hliðsjón af sakaferli ákærða og játningu hans fyrir lögreglu og dómi, þykir rétt að skilorðsbinda refsinguna og skal hún niður falla að liðnum tveimur árum, haldi ákærði almennt skilorð 57. gr. almennra hegningarlaga nr. 19/1940.

Að þessum niðurstöðum fengnum skal ákærði dæmdur til að greiða allan sakarkostnað sem er þóknun skipaðs verjanda hans, T-kk-ef R-kk-ef S-kk-ef héraðsdómslögmanns, 60.000 að meðtöldum virðisaukaskatti.

G-kk-nf Ö-kk-nf J-kk-nf fulltrúi sýslumannsins á Selfossi sótti þetta.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, E-kk-nf G-kk-nf Ó. T-kk-nf, sæti fangelsi í einn mánuð en fresta skal fullnustu refsingarinnar og skal hún falla niður að liðnum tveimur árum frá birtingu þessa dóms að telja, haldi ákærði almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Ákærði greiði allan sakarkostnað sem er þóknun skipaðs verjanda hans, T-kk-ef R-kk-ef S-kk-ef héraðsdómslögmanns, 60.000 að meðtöldum virðisaukaskatti.

Á-kvk-nf G-kvk-nf.